钦定古今图书集成/明伦汇编/闺媛典/第299卷 > 皇清三十二 > 张子胜妻董氏
## 钦定古今图书集成/明伦汇编/闺媛典/第299卷 > 皇清三十二 > 张子胜妻董氏

按《诸城县志》：董氏，张子胜妻。子胜病危，氏年二十三，襁褓中有二子，氏誓以死殉。子胜曰：“抚育二子，胜从吾死也。” 未几，子胜没，殓毕，氏即自缢，缣绝者再。姻娅劝之曰：“夫命当从，况活二子以继夫后，事尤重也。” 氏遂治丧成礼，纺织教二子，苦节七十年，未尝闻笑声。年九十三卒。